
A mesterséges intelligencia hatása a drónok fejlődésére és alkalmazhatóságára

Kulcsszavak: mesterséges intelligencia; gépi tanulás; mélytanulás; pilóta nélküli légijármű
A dolgozatom a mesterséges intelligencia (AI), a gépi tanulás (ML) és a mélytanulás (DL) integrációjának hatását elemzi a dróntechnológia fejlődésére, kiemelve az autonóm működést és a komplex feladatvégrehajtás lehetőségeit. Az mesterséges intelligencia alkalmazása jelentős előrelépést hozott a drónok képességeiben, lehetővé téve az autonóm navigációt, a valós idejű objektumfelismerést és a prediktív karbantartást, ezáltal új felhasználási területeket nyitva meg az ipari és civil alkalmazások számára.
A dolgozatom részletezi, hogy az MI technológiák integrációja hogyan alakította át a drónökoszisztémát, intelligensebbé és alkalmazkodóbbá téve a pilóta nélküli légi járműveket (UAV). Az AI, ML és DL algoritmusokkal felruházott drónok képességei kiterjednek az autonóm döntéshozatalra, a rajintelligencia alkalmazására és a peremhálózati számításokra, amelyek növelik a drónok hatékonyságát és csökkentik az emberi beavatkozás szükségességét.
A kutatásom bemutatja a drónok különböző ipari alkalmazási lehetőségeit, többek között a mezőgazdasági precíziós gazdálkodást, a katonai megfigyelést, a katasztrófa-elhárítást, valamint a logisztikai és szállítási szolgáltatásokat. A MI-alapú technológiák alkalmazása révén a drónok képesek valós idejű helyzetfelismerésre, autonóm útvonaltervezésre, valamint a változó környezeti feltételekhez való gyors alkalmazkodásra. Ezen képességek jelentősen javítják a drónok operatív teljesítményét, lehetővé téve összetett és veszélyes feladatok elvégzését emberi jelenlét nélkül.
A dolgozatom kitér az energiaellátási kihívásokra is, bemutatva az új fejlesztési irányokat, mint például a grafén alapú akkumulátorok és a vezeték nélküli töltési megoldások, amelyek hozzájárulhatnak a drónok hosszabb repülési idejéhez és folyamatos működéséhez. A MI-vezérelt drónok terjedése azonban új adatbiztonsági, etikai és szabályozási kérdéseket vet fel, különösen a katonai alkalmazások és az autonóm döntéshozatal kapcsán.



